Tällä viestipohjalla voidaan vastata esim. Sähköpostitse tuleviin kyselyihin siitä, miten ukrainalaisia voisi auttaa Punaisen Ristin kautta. Huomaa keltaisella pohjalla olevat osiot ja muokkaa tai poista tarvittaessa.

Hei,

Lämmin kiitos, että haluat olla osa Punaisen Ristin avun ketjua.

Tällä hetkellä saamme paljon yhteydenottoja ihmisiltä, jotka haluavat auttaa Ukrainan konfliktista kärsiviä, joten emme pysty välttämättä vastaamaan kaikkiin kyselyihin henkilökohtaisesti. Tietoa Punaisen Ristin avustustyöstä päivitetään verkkosivuillemme: <https://www.punainenristi.fi/punainen-risti-auttaa-ukrainassa/>

Vapaaehtoisemme kaikkialla Suomessa ovat valmiudessa auttamaan. Tuemme kansalaisten henkistä hyvinvointia. Jaamme tilanteesta tietoa sekä henkisen tuen ohjeita. Punaisella Ristillä on myös tarvittaessa valmius vastaanottaa ja auttaa konflikteista pakenevia. Tuemme viranomaisia suojaa hakevien ihmisten vastaanotossa.

**Punaisen Ristin vapaaehtoistehtävät Suomessa**

Mikäli haluat auttaa ryhtymällä lipaskerääjäksi, löydät sinua lähimmän keräyspaikan yhteystiedot täältä: <https://oma.punainenristi.fi/publicevents?eventcategory=7&eventtype=3&isOnline=-1>

Voit myös lahjoittaa Suomen Punaisen Ristin katastrofirahastoon täällä: <https://www.punainenristi.fi/lahjoita/katastrofirahasto>

Kauttamme ei voi lahjoittaa vaatteita tai muuta tavaraa konfliktista kärsiville. Ukrainan Punainen Risti sekä kansainvälinen Punainen Risti hoitavat keskitetysti materiaaliavun paikan päällä.

Mikäli haluat auttaa Punaisen Ristin vapaaehtoisena, luo vapaaehtoisprofiili Oma Punaiseen Ristiin osoitteessa [https://oma.punainenristi.fi](https://oma.punainenristi.fi/). Vapaaehtoisia etsitään tällä hetkellä ainakin seuraaviin tehtäviin: <https://rednet.punainenristi.fi/Ukraina/Vapaaehtoistehtavat>

Toimintaa toteutetaan eri alueilla hieman eri tavoin ja kaikkien vapaaehtoistehtävien toteutumisesta tai sisällöstä ei vielä tässä vaiheessa ole tarkkaa tietoa. Oma Punaisen Ristin kautta tiedotamme tilanteen edetessä mahdollisista uusista vapaaehtoistoiminnan paikoista. Voit seurata myös oman alueesi avoimia vapaaehtoistehtäviä Omassa ja ilmoittautua valmiuteen. Punainen Risti seuraa tilannetta paikallisesti Suomessa ja olemme vapaaehtoisiin yhteydessä, jos avun tarve ilmenee. Kaikki vapaaehtoiset perehdytetään tehtäviinsä.

Tähän voit lisätä tietoja, mikäli osastolla/piirillä on Omassa Ukrainaan liittyvä avoin/toimintaryhmä tai ilmoitus vapaaehtoistehtävästä, esim. seuraavan mallin mukaan (huom. ryhmiin ei voi suoraan linkittää!):

Profiilin luomisen jälkeen voit halutessasi liittyä paikallisosastomme/piirimme toimintaryhmään/avoimeen ryhmään, jonka nimi on ”RYHMÄN NIMI TÄHÄN”. Löydät ryhmän kirjautumalla sisään ja klikkaamalla etusivulta ”Selaa ryhmiä”-painiketta. Sen jälkeen voit kirjoittaa ryhmän nimen hakukenttään.

Suosittelemme kaikkia vapaaehtoiseksi haluavia suorittamaan järjestön perusperehdytyksen verkossa. Lyhyen verkkokurssin tekeminen kestää n. 30 minuuttia ja pääset kurssille tästä: <https://www.punainenristi.fi/frc-tarina>

Voit myös tutustua Punaisen Ristin muihin ajankohtaisiin vapaaehtoiskoulutuksiin täällä: <https://oma.punainenristi.fi/publicevents?eventtype=6&isOnline=-1>

**Ukrainan tilanne voi järkyttää mieltä**

Kuka tahansa Ukrainan tilannetta seuraava voi tuntea tapahtumista huolta ja ahdistusta. Uutisvirran seuraaminen tuo silmien eteen sotatoimia, materiaalista hävitystä ja mahdollisesti myös menehtyneitä. On hyvä muistaa, että toiset reagoivat samassa tilanteessa voimakkaammin, toiset lievemmin.

Verkkosivuiltamme löydät tietoa siitä, miten voit itse auttaa itseäsi sekä ohjeita siihen, miten voit tukea esimerkiksi lapsia, ikäihmisiä tai erityisryhmiä. Löydät myös ohjeita konfliktialueilta tulevien ihmisten kohtaamiseen sekä henkisen tuen ohjeet ukrainaksi ja venäjäksi. Lue lisää täältä: <https://www.punainenristi.fi/hae-apua-ja-tukea/henkinen-ensiapu/ukrainan-kriisi-voi-jarkyttaa-mielta/>

Ystävällisin terveisin

Nimi

Tehtävä

Suomen Punainen Risti, osasto / piiri